Document ID: /roh_data/filtered/fineweb-2-filterrobots_roh.jsonl.gz/10414

Far cura encunter la tuberculosa. La tuberculosa - ina malsogna infectusa che maina savens tar ina infecziun dal lom. Dal 1870 fin il 1950 vegniva fatg cura encunter tuberculosa, tranter auter era en sanatoris en il chantun Grischun. L’exposiziun mussa la vita en ils sanatoris ad Arosa ed a Tavau.
L'emprim cura e daletg
Ins possia parter en il temp dals sanatoris en duas fasas. Ils emprims onns dal 1870 fin il 1882 saja stà in cura averta, di Silvia Conzett che ha endrizzà l’exposiziun. Durant questa cura giudevan ils pazients l’aria da muntogna e dasperas vegniva era anc purschì divertiment. I devià concerts ed i devià era stanzas da giugar.
Pli tard cura medicinala
Il 1882 è vegni enconuschent che la tuberculosa è infectusa. Uschia è la cura sa midada ed ord la cura averta hai dà ina cura serrada e disciplinada. Ils pazients vegnivan isolads, di Silvia Conzett. Enfin ils onns 1940 è quai stà uschia.
In'era va a fin
Ils onns 1940 han ins lura scuvrì medicaments encunter la tuberculosa. Silsuenter han ils sanatoris pers lur muntada da cura. Els èn vegnids transfurmads en hotels da sport.